paragraph_text: Puzavi celer (šutranka puzava, lat. Helosciadium repens; sin Apium repens), višegodišnja puzava biljka iz porodice štitarki. Raširena je po dijelovima Europe. U Hrvatskoj je prisutna na deset lokaliteta među kojima Plitvička jezera, Nacionalni park Krka, uz rijeke Zagorska Mrežnica, Slunjčica, i drugdje. Slična je vrsti čvorasti celer (Helosciadium nodiflorum).